ਸਿਰਲੇਖ: ਫਿਲਮ 'ਪੈਡਮੈਨ' ਦੀ ਨਿਰਮਾਤਾ ਟਵਿੰਕਲ ਖੰਨਾ ਨਾਲ ਫਿਲਮ ਬਾਰੇ ਖ਼ਾਸ ਗੱਲਬਾਤ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਟਵਿੰਕਲ ਨੇ ਉਸ ਵਿਆਕਤੀ ਨੂੰ ਮਿਲਣ ਤੋਂ ਬਾਅਦ ਕਿਤਾਬ ਲਿਖਣੀ ਸ਼ੁਰੂ ਕੀਤਾ ਅਅਤੇ ਹੁਣ ਉਨ੍ਹਾਂ 'ਤੇ ਫਿਲਮ ਬਣਾਈ ਹੈ ਜਿਸ ਦਾ ਨਾਂ 'ਪੈਡਮੈਨ' ਹੈ। 

ਫਿਲਮ ਦੀ ਨਿਰਮਾਤਾ ਟਵਿੰਕਲ ਅਤੇ ਅਦਾਕਾਰਾ ਸੋਨਮ ਕਪੂਰ ਨੇ ਮਾਹਵਾਰੀ, ਔਰਤਾਂ ਦੇ ਮਸਲਿਆਂ ਅਤੇ ਫਿਲਮ ਬਾਰੇ ਲੰਡਨ ਵਿੱਚ ਬੀਬੀਸੀ ਪੱਤਰਕਾਰ ਰਾਹੁਲ ਜੋਗਲੇਕਰ ਨਾਲ ਗੱਲ ਕੀਤੀ।

ਪੇਸ਼ ਹਨ ਉਨ੍ਹਾਂ ਨਾਲ ਹੋਈ ਗੱਲਬਾਤ ਦੇ ਕੁਝ ਅੰਸ਼:

ਸਵਾਲ: ਮਾਹਵਾਰੀ ਦੌਰਾਨ ਪੈਡ ਦਾ ਇਸਤੇਮਾਲ ਅਤੇ ਮਾਹਵਾਰੀ ਨੂੰ ਅਜੇ ਵੀ ਭਾਰਤ ਅਤੇ ਵਿਦੇਸ਼ ਦੇ ਭਾਰਤੀ ਘਰਾਂ ਵਿੱਚ ਮਨ੍ਹਾਹੀ ਵਾਲਾ ਮਾਮਲਾ ਮੰਨਿਆ ਜਾਂਦਾ ਹੈ। ਫਿਲਮ ਲਈ ਖੋਜ ਦੌਰਾਨ ਕੀ ਤੁਸੀਂ ਇਸ ਬਾਰੇ ਸੋਚਿਆ ਸੀ? 

ਸੋਨਮ: ਮੈਂ ਇਸ ਆਦਮੀ ਦੀ ਕਹਾਣੀ ਤੋਂ ਬੇਹੱਦ ਪ੍ਰਭਾਵਿਤ ਹੋਈ, ਜਿਹੜਾ ਇੱਕ ਰੂੜੀਵਾਦੀ ਪਿਛੋਕੜ ਤੋਂ ਆਉਂਦਾ ਹੈ ਪਰ ਬਹੁਤ ਅਗਾਂਹਵਧੂ ਸੋਚ ਰੱਖਦਾ ਹੈ। ਭਾਰਤ ਵਿੱਚ ਮੁੰਬਈ ਜਾਂ ਹੋਰ ਵੱਡੇ ਸ਼ਹਿਰਾਂ ਅੰਦਰ ਕਈ ਅਜੀਬੋ ਗਰੀਬ ਪਾਬੰਦੀਆਂ ਲਾਗੂ  ਹਨ। 

ਜਿਵੇਂ ਮੇਰੇ ਦਾਦਾ ਦਾਦੀ ਕਹਿੰਦੇ ਹਨ ਕਿ ਮਾਹਵਾਰੀ ਦੌਰਾਨ ਪੂਜਾ ਵਿੱਚ ਸ਼ਾਮਲ ਨਾ ਹੋਵੋ। ਜੇ ਮੇਰੀ ਨਾਨੀ ਅਚਾਰ ਬਣਾ ਰਹੀ ਹੁੰਦੀ ਸੀ ਤਾਂ ਕਹਿੰਦੀ ਸੀ ਕਿ ਤੇਰੇ ਕਰਕੇ ਅਚਾਰ ਖਰਾਬ ਹੋ ਜਾਏਗਾ। 

ਇਸ ਲਈ ਜਦ ਮੈਂ ਇਸ ਦੀ ਕਹਾਣੀ ਸੁਣੀ ਤਾਂ ਬੇਹੱਦ ਪ੍ਰਭਾਵਿਤ ਹੋਈ। ਮੈਨੂੰ ਇਹ ਵਿਸ਼ਾ ਬਹੁਤ ਵਧੀਆ ਲੱਗਿਆ ਅਤੇ ਇਸ ਦਾ ਹਿੱਸਾ ਬਣਨ ਦੀ ਸੋਚੀ। 

ਟਵਿੰਕਲ: ਆਪਣੀ ਦੂਜੀ ਕਿਤਾਬ ਲਿਖਦੇ ਹੋਏ ਮੈਂ ਇਸ ਕਹਾਣੀ ਦੇ ਰੂ-ਬ-ਰੂ ਹੋਈ। ਮੈਂ ਅਜੇ ਦਸ ਹੀ ਚੈਪਟਰ ਲਿਖੇ ਸੀ ਕਿ ਕਿਤਾਬ ਵਿਚਕਾਰ ਛੱਡ ਦਿੱਤੀ ਕਿਉਂ ਕਿ ਅਸੀਂ ਉਨ੍ਹਾਂ ਉੱਤੇ ਫਿਲਮ ਬਣਾਉਣ ਦੀ ਸੋਚ ਲਈ ਸੀ।

ਮੈਂ ਪਹਿਲਾਂ ਹੀ ਮੁਰੁਗਾਨੰਥਮ ਬਾਰੇ ਬਹੁਤ ਰਿਸਰਚ ਕੀਤੀ ਸੀ ਅਤੇ ਉਸਨੂੰ ਮਿਲਣ ਤੋਂ ਪਹਿਲਾਂ ਹੀ ਮੈਂ ਉਸ ਦੀ ਕਹਾਣੀ ਲਿਖਣੀ ਸ਼ੁਰੂ ਕਰ ਦਿੱਤੀ ਸੀ। ਫਿਰ ਮੈਂ ਉਨ੍ਹਾਂ ਦਾ ਪਿੱਛਾ ਕਰਨ ਲੱਗ ਪਈ। 

ਸਵਾਲ: ਤੁਸੀਂ ਹੱਥ ਧੋ ਕੇ ਉਨ੍ਹਾਂ ਦੇ ਪਿੱਛੇ ਪੈ ਗਏ ਸੀ, ਹੈ ਨਾ?

ਟਵਿੰਕਲ: ਹਾਂ, ਮੈਂ ਉਨ੍ਹਾਂ ਦਾ ਬਹੁਤ ਪਿੱਛਾ ਕੀਤਾ। ਜੇ ਮੈਂ ਮੁੰਡਾ ਹੁੰਦੀ ਤੇ ਉਹ ਕੁੜੀ ਤਾਂ ਸ਼ਾਇਦ ਮੈਂ ਹੁਣ ਤੱਕ ਜੇਲ੍ਹ ਵਿੱਚ ਹੋਣਾ ਸੀ। 

ਮੈਂ ਕਦੇ ਕਿਸੇ ਮਰਦ ਦਾ ਪਿੱਛਾ ਨਹੀਂ ਕੀਤਾ ਹੈ। ਉਨ੍ਹਾਂ ਨੂੰ ਲੱਭਣਾ ਬਹੁਤ ਔਖਾ ਸੀ। ਆਖਰਕਾਰ ਮੈਂ ਉਨ੍ਹਾਂ ਨੂੰ ਮਿਲੀ ਅਤੇ ਫਿਲਮ ਲਈ ਮਨਾਇਆ। 

ਮੈਂ ਉਨ੍ਹਾਂ ਨੂੰ ਕਿਹਾ ਕਿ ਇਸ ਕਹਾਣੀ ਨੂੰ ਸਿਰਫ ਖੁਦ ਤਕ ਜਾਂ 'ਬੀਬੀਸੀ' ਜਾਂ 'ਦਿ ਗਾਰਡੀਅਨ' ਤਕ ਰੱਖਣਾ ਮਤਲਬੀ ਹੋਵੇਗਾ। ਇਸ ਨੂੰ ਭਾਰਤ ਨਾਲ ਵੀ ਸਾਂਝਾ ਕਰਨਾ ਚਾਹੀਦਾ ਹੈ ਅਤੇ ਉਹ ਮੰਨ ਗਏ। ਉਹ ਜ਼ਬਰਦਸਤ ਸ਼ਖਸੀਅਤ ਹਨ। 

ਸਵਾਲ: ਤੁਹਾਨੂੰ ਲੱਗਦਾ ਹੈ ਕਿ ਫਿਲਮ ਵੇਖਣ ਤੋਂ ਬਾਅਦ ਭਾਰਤੀ ਘਰਾਂ ਅੰਦਰ ਕੁੜੀਆਂ ਤੇ ਔਰਤਾਂ ਇਸ ਮੁੱਦੇ 'ਤੇ ਖੁਲ੍ਹ ਕੇ ਗੱਲ ਕਰਨਾ ਸ਼ੁਰੂ ਕਰਨਗੀਆਂ? ਜੋ ਫਿਲਹਾਲ ਜ਼ਿਆਦਾਤਰ ਨਹੀਂ ਹੁੰਦਾ ਹੈ। 

ਟਵਿੰਕਲ: ਤੁਸੀਂ ਭਾਰਤੀ ਫਿਲਮਾਂ ਦੀ ਗੱਲ ਕਰ ਰਹੇ ਹੋ, ਪਰ ਕੀ ਤੁਸੀਂ ਕਦੇ ਹਾਲੀਵੁੱਡ ਫਿਲਮ ਵਿੱਚ ਵੀ ਕਿਸੇ ਨੂੰ ਕਹਿੰਦੇ ਸੁਣਿਆ ਹੈ ਕਿ ਉਸਨੂੰ ਮਾਹਵਾਰੀ ਹੋਈ ਹੈ ਅਤੇ...